***La cançon dels Costovins (Aire : Sèm montanhòls)*.**

*Sèm Costovins, aimam nòstra coltada*

*Ont lo solelh escaufa nòstra vitz*

*Quand mai lo freg davala (bis)*

*Sèm pas agrepesits ! ’’*

*Sèm d’un païs, al pèd de la Viadena,*

*Ont cola l’Òlt, d’ont buta lo rasim,*

*Nòstra melhora vena (bis)*

*Quò’s de plegar lo vim ! ‘’*

*Sèm totes fièrs del cèl que nos abriga*

*Ont sèm nascuts, se tròba nòstre ostal*

*Coma a l’envèrs de l’iga (bis)*

*La nòstra castanhal ! ‘’*

*Aimam atal, nòstras ribas polidas*

*Ont s’ausís plan lo cant dels vinhairons*

*Ambe las refernidas (bis)*

*De nòstres asenons ! ‘’*

*Crenhèm pas res, sonque lo mal, la grèla,*

*Que nos afraba, amai nos fa poirir*

*Nòstra vinha tant bèla (bis)*

*Dal Fèl e de Boissí ! ‘’*

*Avèm lo vin, la frucha e las castanhas*

*E dins l’estiu dalhèm pels montanhòus*

*Se trimam en montanha (bis)*

*Quò’s per ganhar dels sòus! ‘’*

*Visca ençaval, la soca en camba tòrta*

*Que fa rajar la fònt roja al tonèl*

*Quand dins l’auton nos pòrta (bis)*

*Un coratge novèl ! ‘’*

*Tu montanhòl, se sabiás çò qu’òm ganha*

*Quand lo vaissèl, comola un an de vin :*

*Quitariás ta montanha (bis*

*Te fariás Costovin ! ‘’*

**\***

**---------------------------------------**

**Coltada :** *coteau de vigne soutenu par des murettes de pierre sèches*

**Agrepesits :** *engourdits*

**Vim***: brin d’osier*

**Envèrs de l’iga***: ubac*

**Refernidas***: hennissements*

**\***